钦定古今图书集成/明伦汇编/氏族典/第406卷 > 吕和
## 钦定古今图书集成/明伦汇编/氏族典/第406卷 > 吕和

按《万姓统谱》：“和字克中，鄞人。生有异质，戊午领乡荐，
继登弘治己未进士。出尹临淮，有异政，升刑部主事
员外郎，山东按察佥事。有王尚书弟倚势杀人，当道
莫敢谁何，竟致之。辟长清县令。刘儒内结权贵，贪酷
靡所忌，痛绳之，即诬和下诏狱，久之始白。迁陕西副使，抚治汉中，积蠹振刷，缮汉中、宁羌诸城，立南郑、金”
州诸学。酌丁差之规，停更番之戍，州县民各立祠祀
之。进四川按察使。